Ufahamu

MBIO ZA SAKAFUNI HUISHIA UKINGONI

Mwalimu wa Kiswahili aliingia darasani akiwa na hasira za mkiza. Alitueleza kuwa kiranja wa darasa alikuwa amemfahamisha kuwa wanafunzi kadhaa walikuwa wakitumia mihadarati.

Alituambia tufanye udadisi wetu wa kisiri ili tuwapate waliohusika. Aliendelea kwa kusema kuwa wavulana hao walijitia hamnazo kuwa mihadarati hiyo haingewadhuru na kuwadhoofisha afya zao. Mchezea tope humrukia.

Nilijaribu kuwashawishi na kuwanasihi waache tabia hiyo mbi lakini hawakusemezeka wala kuambilika. Jitihada zangu ziliambulia nunge. Nawavulia wahenga kofia kwa kulonga kuwa mchovya asali hachovyi mara moja.

Usiku wa manane niliwasikia wavulana wakinyata nyatanyata nje. Haikuwa kawaida kwa wanafunzi kutoka nje wasaa wa giza shadidi lilipokuwa likinajisi usiku.

Nilinyatanyata nje baada ya wanafunzi kurudi bwenini. Nilitetemeka teteme teteme, mbingu zilifunguka na mvua ikaanza kunyesha. Nilipoamua kurudi bweni nilihisi michakacho ya nyayo za miguu. Vijana wanne walitokea. Niliwapiga picha walipokuwa wakishiriki katika kutumia mihadarati. Nilirudi bwenini huku nimerowe rovu rovu.

Keshoye niliupeleka ushahidi wangu kwa mwalimu wetu na kunipongeza kwe udadisi wangu wa hali ya juu. Aliniambia kuwa angemwendea mwalimu mkuu ambaye angelitatua janga lile. Masanduku yao yalivamiwa wakati wanafunzi walipokuwa madarasani. Bwetani, mlikuwa na gongo chupani, kasumba, "miraa” na pesa taslimu. Kweli ukistaajabu ya Musa utayaona ya Firauni. Walijiingiza kwenye shida.